વિશ્વ અનેક સુંદરતાઓથી ભરેલું છે, તેમાં પણ મનુષ્ય પોતાની સર્જનાત્મકતાનો ઉપયોગ કરીને કૂદરતની સુંદરતાને વધુ સુંદર બનાવી દે છે. પર્વતો , નદી, દરિયાઓ કે પછી ગાઢ જંગલોની વચ્ચેથી માનવી પોતાના આવાગમન માટે રસ્તાઓ બનાવી દેતો હોય છે. ક્યારેક એ રસ્તાનો ઉપયોગ એક સ્થળેથી બીજા સ્થળે પર્વતોને ચઢીને જવું ના પડે તે માટે બનાવવામાં આવ્યો હતો, પરંતુ આજે એ જ રસ્તાઓ સુંદર બની ગયા છે અને લોકોની લોંગ ડ્રાઇવનું સ્થળ બની ગયા છે.